L 69/64
ET
Euroopa Liidu Teataja
7.3.2023
(6)
Standardimist käsitlevate teadusprojektide valdkonnas on olemas püsivad ja korduvalt kasutatavad heade tavade komplektid (2).
Samal ajal on olemas suur potentsiaal suurendada teadustöötajate teadlikkust standardimisprot­ sessidest ja nende sellealast oskusteavet ning töötada välja tunnustatud tulemusnäitajad, mille eesmärk on jälgida tehnosiirde ja väärindamise tulemuslikkust.
Samuti saaks suurendada teadlikkust ja oskusteavet selle kohta, kuidas standardimisprotsessid ning teadus- ja innovatsiooniprotsessid on omavahel seotud ja vastastikku toimivad.
Kui teadusuuringud ja innovatsioon ning standardimine edukalt integreerida, võib see anda teadus- ja innovatsioonite­ gevusele märkimisväärse hoo.
(7)
Tehnoloogilise valmiduse tasemeid ja nende muutumist projekti käigus võib pidada oluliseks näitajaks, mille abil hinnata teadus- ja innovatsiooniprojekti asjakohasust ja tulemuslikkust standardimistegevuse seisukohast.
Erinevad tehnoloogilise valmiduse tasemed võivad viidata ka standardite ja standardimisega seotud erinevatele vajadustele: madalamaid tasemeid seostatakse tavaliselt rohkem tööga, mida tuleb teha näiteks terminite ja kontseptsioonide, metroloogia ja testimise ning kasutusjuhtumite ja etalonarhitektuuride vallas, samal ajal kui kõrgemad tasemed on tavaliselt seotud pigem selliste küsimustega nagu tehnoloogia/innovatsiooni koostalitlusvõime ja toimivus (nt turvalisuse, ohutuse, keskkonnamõju ja funktsionaalsuse seisukohast) – kõiki tehnoloogilise valmiduse tasemeid käsitlevad standardid on seega olulised teadustöötajatele ja novaatoritele paljudes tehnoloogia- ja rakendusvald­ kondades.
(8)
Teadus- ja innovatsioonitegevuses osalejad saavad näidata eeskuju uute standardite alal, mis toetavad kõige uuemate tehnoloogiasaavutuste, innovatiivsete lahenduste ja suundumuste väljatöötamist ja rahvusvahelist kasutuselevõttu, neid standardeid järgida või need vastu võtta.
Mida varem teadus- ja innovatsioonitegevuses osalejad hakkavad oma üldise teadus- ja innovatsiooniprotsessi osana osalema standardite väljatöötamises, seda varem saavad nad tuua oma standarditel põhineva innovatsiooni konkurentsivõimelistele rahvusvahelistele turgudele, mis võimaldab luua suuremat väärtust ja saada rohkem kasu.
Eestvedajad saavutavad seega juhtpositsiooni, kasutades ära oma varajast ja aktiivset osalemist uute standardite kehtestamises.
Nad saavad standardite väljatöötamise käigus ka väärtuslikku tehnilist ja turuteavet, mida nad saavad kasutada oma teadus- ja innovatsioonistrateegia ja tegevuskavade koostamiseks, ning tänu varajasele osalemisele uute standardite väljatöötamises jõuavad nende tooted ja teenused konkurentide omadest varem turule.
Samuti saavad need eestvedajad (sh VKEd ja idufirmad) võimaluse kaasata või lisada oma ainulaadse toote- või teenuseinnovatsiooni alusstandardisse, mida nad aitasid kehtestada.
(9)
Puudulike oskuste täiendamiseks on vaja kasutada koolitust ja loenguid (3).
Oluline on luua põhjalik arusaam teadus, innovatsiooni- ja standardimisprotsesside omadustest ja seostest ning sellest, kuidas need saavad üksteist tugevdada, et edendada teadmiste väärindamist (4).
(10)
Üks peamisi küsimusi, mida kõrgharidusasutus või teadusorganisatsioon peab oma poliitikas seoses teadusuuringute väärindamisele suunatud standardite ja standardimisega käsitlema, on stiimulite loomine teadustöötajate standardi­ mistegevuseks ja selle tegevuse arvessevõtmine nende karjääri juhtimisel.
(11)
Liidus on paljudes kõrgharidusasutustes ja teadusorganisatsioonides juba aastaid tegutsenud tehnosiirdekeskused kui kontaktpunktid, mis ei tegele mitte üksnes intellektuaalomandi küsimustega, intellektuaalomandi taotluste esitamise ja idufirmade loomise toetamisega, vaid pakuvad ka üldist toetust lepinguliste teadusuuringute korral ja aitavad hallata teaduskoostööprojekte.
Standardimise toetamisel on tehnosiirde organisatsioonid seega veel üks institutsiooniline tugipunkt ning nende kaasamine on nende teadmus-/tehnosiirde rolli loogiline jätk.
Tundub, et erinevalt patentidest ja teadusväljaannetest ei rakendada autorsuse kontseptsiooni laialdaselt, mis teeb mõju jälgimise tsiteerimise hindamise meetodite abil keerulisemaks.
(12)
Paljude teadus- ja innovatsiooniprojektide puhul ei pruugi osalemine uue standardi väljatöötamisel olla parim valik või isegi mitte teostatav.
Samal ajal on suur potentsiaal teadustöötajatel, kes osalevad standardimistegevuse varajastes etappides nende teadus- ja innovatsiooniprogrammide raames, mille käigus teadustöötajad omandavad olulisi teadmisi ja loovad võrgustikke ning aitavad ühtlasi kaasa oluliste uute või täiustatud rahvusvaheliste ja Euroopa standardite väljatöötamisele tööstussektori ja ühiskonna jaoks olulistes valdkondades.
(2) Samas.
(3) Nagu sidusrühmade tagasisides ELi standardimisstrateegia kohta rõhutati, puudub praegu „standardimisalane formaal- ja kutseõpe [...].
Paljudel ELi ettevõtetel – nii suurtel kui ka väikestel – puudub selline struktureeritud ja strateegiline lähenemisviis standardimisele, mis kajastaks standardimise asjakohasust erinevate majandustoimingute puhul, olgu see siis õigusnormide järgimine, turulepääs või üldine äristrateegia“.
(4) EN ISO 56002:2019 „Innovatsioonijuhtimine.
Innovatsioonijuhtimissüsteem.
Juhised“.